text: EM spilles i Vejle, men åbnes i Jelling
  07 oktober 2015 kl. 18.56
  I efterårsferien afvikles EM i parabordtennis i Vejle. Men mesterskaberne åbnes søndag i Jelling.
  150 spillere, trænere og officials vil søndag markere åbningen af Europamesterskabet i parabordtennis.
  Åbningen finder sted i Kongernes Jelling.
  - Vi har forberedt os i over to år, så det bliver vildt spændende endelig at komme i gang. Jeg glæder mig til åbningsreceptionen på søndag, hvor vi vil præsentere planerne for EM turneringen, siger Per Olesen, formand for EliteVejle.
  Mandag begynder kampene i Vejle.
  